Charlotte Kerr

Charlotte Kerr (* 29. Mai 1927 in Frankfort an’n Main; † 28. Dezember 2011 in Bern, SwiezDürrenmatts Witwe Charlotte Kerr gestorben., in:Neue Zürcher Zeitung vun’n 1. Januar 2012; afropen an’n 1. Januar 2012.) weer en düütsche Schauspelersche, Speelbaassche un Filmproduzentin.

 Leven un Wark 
Dat geev Vermoden, dat Keer de Dochter vun den Berliner Theaterkritiker Alfred Kerr weer, man dat is nich wohr. Se harr 1951 ehrn eersten Optritt op de Bühne in Fritz Kortner sien Inszeneren vun dat Schiller-Stück Don Carlos. Bekanntheit hett se kregen dör ehr Rull as General Lydia van Dyke in de düütschen Feernsehreeg Raumpatrouille (1966) as ok in de kritischen Filmen vun Rainer Erler (Fleisch, 1979). Blangen ehr Arbeit as Dorstellersche hett se ok as Dreihbookschrieversche, Produzentsche un Speelbaasche an verschedene Dokumentarfilmen arbeit.

Kerr weer mit den Filmproduzent Harry R. Sokal (1898–1979) verheiraat. 1983 hett se Friedrich Dürrenmatt drapen, as se jüst en Portrait mit de greekschen Ministersche Melina Mercouri dreiht harr. Ut de Diskusschoon üm sien Stück Achterloo hett sik en drangere Verbinnen entwickelt. 1984 hett se em heiraat. Mit em tosamen is de Film Porträt eines Planeten (1984) as ok dat Theaterstück Rollenspiele. Na den Doot vun Dürrenmatt hett se sik üm sien Malerwark sorgt, dat he torüchlaten hett. In ehr Book Die Frau im  roten Mantel vertell se vun ehr Leven an de Siet vun den Schriever. 2000 is in Neuchâtel dat Centre Dürrenmatt apen maakt worrn, dat se op’n Weg bröcht hett.

 Filmografie (Utwahl) 
 Johr Titel 1952 Karneval in Weiß 1960 Heldinnen 1961 Erinnerst du dich?, Feernsehn 1963 Die Probe oder Die bestrafte Liebe, Feernsehn 1966 Raumpatrouille, Feernsehreeg 1968 Heißer Sand auf Sylt 1969 Mattanza – Ein Liebestraum 1969 Deine Zärtlichkeiten 1972 Versuchung im Sommerwind 1974 Die Antwort kennt nur der Wind 1978 Plutonium, Feernsehn 1979 Fleisch, Feernsehn 1982-84 Der Andro-Jäger, Feernsehreeg 1989 Achterloo IV, Feernsehn

 Utteken 
Kerr hett keen Filmpriesen wunnen, weer aver 1981 tohopen mit Christian Blackwood för den Goldenen Hugo nomineert för de Beste Dokumentatschoon över de Kleedaaschmakersche Edith Head.

 Book 
 Die Frau im  roten Mantel. Piper, München 1992, ISBN 3-492-03589-2; Taschenbook 1994, ISBN 3-492-11916-6

 Borns 

Weblenken
 Literatur vun un över Charlotte Kerr in’n Katalog vun de Düütschen Natschonalbökeree

Kategorie:Fru
Kategorie:Börger von Düütschland
Kategorie:Schauspeler
Kategorie:Speelbaas
Kategorie:Boren 1927
Kategorie:Storven 2011